Etter krigen var det boligmangel i byen og man hadde få byggeklare tomter i kommunen. Misjonsmarka ble bygget ut med i alt 12 lamellblokker. Disse ble bygget som tre etasjes lavblokker i mur med til sammen 198 leiligheter. De fleste leilighetene er tre-roms på omtrent 70 kvadratmeter. Dette var Stavanger Boligbyggelags første byggeprosjekt og de ble innflyttet i 1948. Den første blokken var tegnet av arkitekten MNAL Valdemar Scheel Hansteen. Resten av blokkene ble tegnet av arkitektene MNAL Tor Sørensen og Thv. Solheim.